** ΟΜΟΣΠΟΝΔΙΑ ΝΑΞΙΑΚΩΝ ΣΥΛΛΟΓΩΝ  Μάρνη 33, Αθήνα 10432 Τηλέφωνο - Φαξ : 210. 52 34 576 e-mail : onas.naxos@yahoo.gr**

Αθήνα: 31/12/2024

Αρ. Πρωτ.: 290

**ΨΗΦΙΣΜΑ**

Η ετήσια Γενική Συνέλευση της Ομοσπονδίας Ναξιακών Συλλόγων (Ο.ΝΑ.Σ.), που συνήλθε την Κυριακή 8-12-2024 και ώρα 11:00 π.μ., στη Λέσχη του Συλλόγου Κυνηδαριωτών Νάξου, Δερβενακιών 20 Γαλάτσι, μετά τη συζήτηση των θεμάτων ημερήσιας διάταξης, αποφάσισε ομόφωνα και ζητά αρμοδίως τα εξής:

1. Την πλήρη στελέχωση με ιατρικό, νοσηλευτικό, παραϊατρικό, διοικητικό και τεχνικό προσωπικό του ΓΕΝΙΚΟΥ ΝΟΣΟΚΟΜΕΙΟΥ – ΚΕΝΤΡΟΥ ΥΕΙΑΣ ΝΑΞΟΥ, ώστε να παρέχει καλύτερες υπηρεσίες στους πολίτες και την επιτάχυνση των διαδικασιών δημιουργίας του κατάλληλου χώρου φιλοξενίας του ΕΚΑΒ.
2. Τη συντήρηση και την κατασκευή αντιπλημμυρικών έργων σε δρόμους που είναι σε περιοχές NATURA, όπως ο δρόμος στον ΟΡΚΟ, από ΠΛΑΚΑ σε ΜΙΚΡΗ ΒΙΓΛΑ, μετά από ειδική οικολογική αξιολόγηση, σύμφωνα με τα προβλεπόμενα από τη σχετική εθνική και κοινοτική νομοθεσία.
3. Τη διάνοιξη και την ασφαλτόστρωση του δρόμου ΚΩΜΙΑΚΗ-ΜΥΡΙΣΗΣ-ΚΑΜΠΟΣ - ΑΜΠΡΑΜ.
4. Την άμεση υλοποίηση των εξαγγελιών του Πρωθυπουργού και των αρμόδιων Υπουργών στη ΝΑΞΟ για την αποπεράτωση των εργασιών του ΦΡΑΓΜΑΤΟΣ ΤΣΙΚΑΛΑΡΙΟΥ (ΠΟΤΑΜΙΑΣ) και την εκπόνηση των σχετικών μελετών για τα δίκτυα άρδευσης, τόσο προς το ΛΙΒΑΔΙ, όσο και προς την περιοχή ΣΑΓΚΡΙΟΥ-ΜΠΑΟΥΖΙ.
5. Την υιοθέτηση της πρότασης της ΕΑΣ Νάξου για τη σύνταξη μελέτης επεξεργασίας υγρών αποβλήτων, ώστε να μπορούν να χρησιμοποιηθούν για την άρδευση αγροτικών εκτάσεων.
6. Να προχωρήσουν άμεσα όλες οι απαιτούμενες διατυπώσεις για την κατασκευή των εγκαταστάσεων του ΚΕΓΕ στο Σαγκρί, θεωρώντας απαράδεκτη τη μέχρι τώρα καθυστέρηση.
7. Να συμπεριληφθεί και η ΝΑΞΟΣ στον προγραμματισμό προσέγγισης υδροπλάνων στο λιμάνι της.
8. Να ληφθεί μέριμνα για τη συγκοινωνιακή εξυπηρέτηση των ορεινών χωριών της ΝΑΞΟΥ τη χειμερινή περίοδο.
9. Να καταργηθούν τα τεκμήρια διαβίωσης, πέραν του 30% μεσοσταθμικά, που προχωρά η Κυβέρνηση από το 2025, γιατί είναι μέτρο άδικο και πλήττει κυρίως τις κατώτερες κοινωνικές τάξεις (μισθωτούς, συνταξιούχους, άνεργους).
10. Να μειωθεί το κόστος των ακτοπλοϊκών εισιτηρίων των επιβατών και των οχημάτων, καθώς και να επεκταθεί μέχρι τη ΝΑΞΟ κάποιο χειμερινό δρομολόγιο από το λιμάνι της Ραφήνας.
11. Να ληφθούν από την Κυβέρνηση δραστικότερα μέτρα κατά της ακρίβειας και της αισχροκέρδειας.

ΜΕ ΕΝΤΟΛΗ ΤΗΣ ΓΕΝΙΚΗΣ ΣΥΝΕΛΕΥΣΗΣ

Η Πρόεδρος του Δ.Σ. Η Γενική Γραμματέας του Δ.Σ.

Εικόνα που περιέχει σκίτσο/σχέδιο, γραφικός χαρακτήρας, ζωγραφιά, τέχνη με γραμμές

Περιγραφή που δημιουργήθηκε αυτόματα



Ευανθία Ηλ. Ζιούλη Παρασκευή-Αντωνία Λ. Θεοφίλου

**ΑΠΟΔΕΚΤΕΣ ΓΙΑ ΕΝΕΡΓΕΙΑ:**

-Υπουργείο Εθνικής Οικονομίας και Οικονομικών: Γραφείο Υπουργού

Γραφείο Αν. Υπουργού

Γραφείο Υφυπουργού

- Υπουργείο Παιδείας, Θρησκευμάτων και Αθλητισμού: Γραφείο Αν. Υπουργού

- Υπουργείο Υγείας: Γραφείο Υπουργού

- Υπουργείο Περιβάλλοντος και Ενέργειας: Γραφείο Υπουργού

-Υπουργείο Υποδομών και Μεταφορών: Γραφείο Υπουργού

- Υπουργείο Ανάπτυξης: Γραφείο Υπουργού

-Υπουργείο Αγροτικής Ανάπτυξης και Τροφίμων: Γραφείο Υπουργού

  -Υπουργείο Ναυτιλίας και Νησιωτικής Πολιτικής: Γραφείο Υπουργού

  -Υφυπουργούς παρά τω Πρωθυπουργώ.

- Βουλευτές Κυκλάδων

-Αποκεντρωμένη Διοίκηση Αιγαίου: Γραφείο Γραμματέα

-Περιφέρεια Νοτίου Αιγαίου: Γραφείο Περιφερειάρχη

Γραφείο Αντιπεριφερειάρχη Κυκλάδων

Γραφείο Επάρχου Νάξου

-Δήμος Νάξου και Μικρών Κυκλάδων: Γραφείο Δημάρχου

- ΚΤΕΛ Νάξου Α.Ε.

**ΚΟΙΝΟΠΟΊΗΣΗ ΓΙΑ ΕΝΗΜΕΡΩΣΗ:**

   - Ένωση Αγροτικών Συνεταιρισμών (ΕΑΣ) Νάξου

- Κοινότητες Νάξου

- Ναξιακοί Σύλλογοι Αθήνας

- Σύλλογοι Νάξου

– Ένωση Κυκλαδικού Τύπου (Ε.ΚΥ.Τ.)

- Τοπικός Τύπος